Vladimír Coufal

Vladimír Coufal (* 22. august 1992, Ludgeřovice, Česko-Slovensko) je český profesionálny futbalista, ktorý hráva na poste obrancu v anglickom klube West Ham United.

Klubová kariéra

Hlučín 
Coufal začínal s futbalom v Baníku Ostrava. Keď mal 17 rokov bol prepustený v Baníku a vstúpil do amatérskeho klubu ŠSK Bílovec. Svoju profesionálnu kariéru začal v Hlučíne v 2. českej lige. V tíme debutoval 17. septembra 2010 pri prehre 0:2 s Duklou Praha.

Hosťovanie v Opave 
Sezónu 2011/12 strávil na hosťovaní v Opave, kde odohral 13 zápasov.

Slovan Liberec 
Po dobrých výkonoch v Hlučíne a Opave prestúpil v lete 2012 do Slovanu Liberec. Záujem prejavila aj Sparta Praha no neskôr sa stiahla. V klube debutoval 23. novembra pri prehre 0:3 s Duklou Praha.

Od sezóny 2013/14 dostával Coufal čoraz viac herného času. Počas sezóny odohral 26 zápasov z toho 21 v lige. 

Dňa 1. októbra 2015 strelil Coufal svoj prvý gól za Liberec pri víťazstve 1:0 nad Olympique Marseille v skupinovej fáze Európskej ligy UEFA 2015/16. O tri dni neskôr strelil aj svoj prvý ligový gól pri výhre 3:1 nad Bohemians Praha.

V sezóne 2017/18 sa Coufal stal kapitánom klubu.

Slavia Praha 
V lete 2018 prestúpil Coufal do Slavie Praha kde podpísal trojročný kontrakt. Cena prestupu bola 18 miliónov korun. V klube debutoval 22. júla pri výhre 3:0 nad Olomoucom, v zápase strelil aj svoj prvý gól. Vo svojej prvej sezóne v klube odohral 39 zápasov a strelil 4 góly. So Slaviou sa dostal do štvrťfinále Európskej ligy UEFA 2018/19 a stal sa aj českým majstrom.

West Ham United 
Dňa 2. októbra 2020 prestúpil Coufal do anglického klubu West Ham United za poplatok 5,4 miliónov libier. V klube sa stretol s bývalým spoluhráčom Tomášom Součkom. O dva dni neskôr debutoval v klube pri výhre 3:0 nad Leicesterom City. Vo svojej prvej sezóne odohral 36 zápasov a zaznamenal sedem asistencii o jednu menej ako Aaron Cresswell. Spolu s Cresswellom mali viac asistencií ako ktorákoľvek dvojica krajných obrancov v Premier League.

Coufal odohral celý finálový duel Konferenčnej ligy UEFA 2022/23 v ktorom jeho tím zvíťazil nad Fiorentinou 2:1.

Reprezentačná kariéra 
V reprezentácii Česka debutoval 11. novembra 2017 v priateľskom zápase pri výhre 1:0 nad Katarom. Dňa 4. septembra 2020 strelil úvodný gól zápasu pri výhre 3:1 nad Slovenskom v Lige národov UEFA 2020/2021.

Coufal bol členom záverečnej nominácie na preložené EURO 2020. Na turnaji odohral päť zápasov. Česko na turnaji skončilo vo štvrťfinále kde prehralo s Dánskom 1:2.

Štatistiky kariéry

Klubové 
K 12. septembru 2023

 Poznámky
 1 Európska liga UEFA
 2 Český superpohár
 3 Liga majstrov UEFA
 4 Česko-slovensky superpohár
 5 Európska konferenčná liga UEFA

Medzinárodné 
K 11. septembru 2023

Úspechy hráča 
Slávia Praha

 Fortuna:liga - 2018/19, 2019/20, 2020/21
 Pohár FAČR - 2018/19

West Ham United

 Európska konferenčná liga UEFA - 2022/23

Referencie

Externé odkazy  
 Vladimír Coufal na Transfermarkt.com

Zdroj 

Českí futbalisti
Hráči FC Hlučín
Hráči SFC Opava
Hráči FC Slovan Liberec
Hráči SK Slavia Praha
Hráči West Ham United FC
Hráči 1. českej futbalovej ligy
Hráči FA Premier League
Hráči Majstrovstiev Európy vo futbale 2020